Държавен вестник, бр. 34, 2014 г., стр. 19

БРОЙ  34	
Д Ъ Р Ж А В Е Н  В Е С Т Н И К 	
СТР.  19  
(2) Функциите на генералния директор в 
негово отсъствие се изпълняват от опреде­
лен от него с писмена заповед директор на 
дирекция.
(3) В своята дейност генералният директор 
се подпомага от администрация, организирана 
в дирекции. 
(4) В рамките на утвърдената численост 
на персонала генералният директор определя 
и утвърждава структурата на Авиоотряд 28.
Чл. 8. (1) В Авиоотряд 28 работят служите­
ли и работници по трудови правоотношения.
(2) Общата численост на персонала на 
Авиоотряд 28 е 82 щатни бройки, в т. ч. ге­
нералният директор.
Чл. 9. (1) Генералният директор на Авио­
отряд 28:
1. ръководи и представлява юридическото 
лице;
2. утвърждава структурата на Авиоотряд 28;
3. утвърждава длъжностното разписание 
и длъжностните характеристики на служи­
телите;
4. сключва, изменя и прекратява трудови­
те договори с лицата, работещи по трудово 
правоотношение;
5. определя основните работни заплати на 
служителите;
6. утвърждава правилник за вътрешния ред;
7. отговаря за законосъобразното и целесъ­
образното разходване на бюджетните средства;
8. взема решение за провеждане на проце­
дури и възлага обществени поръчки;
9. сключва договори, свързани с осъщест­
вяването на дейността на Авиоотряд 28;
10. командирова служителите в страната 
и в чужбина;
11. представя ежегоден отчет пред ми­
нистъра на транспорта, информационните 
технологии и съобщенията за състоянието и 
резултатите от дейността на Авиоотряд 28; 
12. изпълнява други функции, възложени му 
със закон или с акт на Министерския съвет.
(2) В изпълнение на своите правомощия 
генералният директор издава заповеди.
Чл. 10. На служителите от Авиоотряд 28 
се осигуряват униформено облекло, работно 
облекло, специално работно облекло и лични 
предпазни средства съгласно Наредбата за 
безплатното работно и униформено облекло, 
приета с Постановление № 10 на Министер­
ския съвет от 2011 г. (ДВ, бр. 9 от 2011 г.), 
и Наредба № 3 от 2001 г. за минималните 
изисквания за безопасност и опазване на 
здравето на работещите при използване на 
лични предпазни средства на работното място 
(обн., ДВ, бр. 46 от 2001 г.; изм. и доп., бр. 40 
от 2008 г.). 
Г л а в а  т р е т а
РЕД ЗА ОСЪЩЕСТВЯВАНЕ НА ПОЛЕТИ 
ОТ АВИООТРЯД 28
Чл. 11. Авиоотряд 28 осъществява подго­
товката, организацията и изпълнението на 
полетите по чл. 4 съвместно със съответни­
те звена по заявка на дирекция „Държавен 
протокол“ на Министерството на външните 
работи или на службите, отговарящи за про­
токола в Администрацията на Президента, 
Народното събрание, Министерския съвет, 
министерствата и ведомствата, Националната 
служба за охрана (НСО) при Президента на 
Република България.
Чл. 12. (1) Полети със специално предназ­
начение и полети за нуждите на министерства 
и ведомства се осъществяват след писмена 
заявка до Авиоотряд 28 от съответните звена 
по чл. 11.
(2) Заявките по ал. 1 включват информа­
ция за:
1. списък на пътниците;
2. летища или площадки за излитане и 
кацане;
3. разписание на полета;
4. дата, час и отсечка, по която ще се 
осъществи въздушен ескорт, ако такъв е ор­
ганизиран от посрещащата страна.
(3) При изпълнение на полети за нуждите на 
министерствата и ведомствата освен данните 
по ал. 2 заявителят прилага и копие от доку­
мента, с който министър-председателят или 
овластено от него лице е съгласувал полета.
Чл. 13. (1) Полетите със специално предназ­
начение и полетите за нуждите на министер­
ства и ведомства се заплащат от бюджетите 
на съответните администрации, министерства 
или ведомства, като средствата се превеждат 
по бюджета на Авиоотряд 28.
(2) Авиоотряд 28 след получаване на сред­
ствата за извършените полети по ал. 1 прави 
предложение до министъра на транспорта, 
информационните технологии и съобщени­
ята за промяна по бюджета си в частта на 
трансферите и разходите си.
(3) Средствата по ал. 1 се отчитат от ад­
министрациите, министерствата или ведом­
ствата като предоставени трансфери между 
бюджети, а Авиоотряд 28 отчита средствата 
като получени трансфери между бюджети.
(4) За извършените разходи по ал. 1 ми­
нистърът на финансите по предложение на 
министъра на транспорта, информационните 
технологии и съобщенията и на първосте­
пенните разпоредители с бюджет одобрява 
компенсирани промени по съответните бю­
джети по реда на чл. 110, ал. 4 от Закона за 
публичните финанси.
(5) Стойността на полетите се определя от 
направените преки разходи за всеки конкретен 
полет по справка, изготвена от Авиоотряд 28.